text: রাহুল গান্ধীর জন্মদিনে বিভিন্ন কর্মসূচী - আরশি কথা
  Home ত্রিপুরা রাহুল গান্ধীর জন্মদিনে বিভিন্ন কর্মসূচী
  রাহুল গান্ধীর জন্মদিনে বিভিন্ন কর্মসূচী
  আরশি কথা জুন ১৯, ২০২০ ত্রিপুরা,
  রাহুল গান্ধীর ৫১তম জন্ম দিবস উদযাপন করা হলো আগরতলায়।এই জন্ম দিবসকে ঘিরে নানা কর্মসূচী পরিলক্ষিত হয়।শুক্রবার(১৯ জুন) কংগ্রেস ভবনের সামনে প্রাক্তন সর্বভারতীয় কংগ্রেস কমিটির সভাপতি রাহুল গান্ধীর জন্মদিন উপলক্ষে প্রদেশ কংগ্রেস কমিটির উদ্যোগ্যে নারায়নসেবার আয়োজন করা হয়।ত্রিপুরা প্রদেশ কংগ্রেসের উদ‍্যোগে এদিন দিনমজুর, রিক্সা চালক এবং পথচারীদের মধ্যে ফ্রাইড রাইস বিতরণ করা হয়।
  উপস্থিত ছিলেন ত্রিপুরা প্রদেশ কংগ্রেস এর সভাপতি পীযূষ কান্তি বিশ্বাস সহ অন্যান্য নেতৃবৃন্দরা।এদিন প্রদেশ যুব কংগ্রেস এবং এনএসইউআই এর তরফেও প্রেস ক্লাবে এক অনুষ্ঠান হয়।সেখানে ছিলেন এনএসইউআই এর রাজ্য সভাপতি রাকেশ দাস সহ অন্যান্য সদস্যরা।মূলত এই অনুষ্ঠানটি হয় প্রাক্তন বিধায়ক সুবল ভৌমিক ও প্রকাশ দাস এর প্রচেষ্টায়।
  শ্রী ভৌমিক বলেন,এদিন রাহুল গান্ধীর জন্মদিন উপলক্ষে রাজ্য ব্যাপী বিভিন্ন কর্মসূচী পালন করা হয়েছে।বড় পরিসরে অনুষ্ঠান করার অনুমোদন না পাওয়ায় ছোট ছোট করে বিভিন্ন অনুষ্ঠান করা অয়।শ্রী ভৌমিক আরও জানান,এদিন দশ হাজার মানুষকে ত্রাণ বিতরণ করা হয়েছে।
  এদিকে ৯নং বনমালীপুর ব্লক কংগ্রেসের উদ্যোগেও রাহুল গান্ধীর জন্মদিবস উদযাপন করা হয়েছে।তবে সেই অর্থে জন্মদিন নয় জাতীয় পতাকা উত্তোলনের পর উপস্থিত সবাই লাদাখের বীর জওয়ানদের শহীদ হওয়ার ঘটনায় নীরবতা পালন করেন।প্রাক্তন বিধায়ক গোপাল চন্দ্র রায় এর উদ্যোগেই এই অনুষ্ঠান হয়। শ্রী রায় জানান,রাহুল গান্ধীর নির্দেশেই তারা জন্মদিন পালনের অনুষ্ঠান করেননি।তিনি কেন্দ্রীয় সরকারের প্রতি দাবি জানান, চিনকে যেন যোগ্য জবাব দেওয়া হয়।
  প্রদেশ যুব কংগ্রেসের উদ্যোগে এদিন প্রতাপগড় সহ বিভিন্ন জায়গায় ত্রাণ বিতরণও করা হয়েছে।এই কর্মসূচীতে উপস্থিত ছিলেন প্রদেশ যুব কংগ্রেসের সভাপতি পূজন বিশ্বাস।এছাড়াও বিভিন্ন জায়গায় বিভিন্ন কর্মসূচীর মধ্য দিয়ে রাহুল গান্ধীর জন্মদিবস উদযাপন করা হয়েছে।